recursal/SuperWikiNEXT-32B huggingface dataset:
**শামীম আরা টলি** ছিলেন একজন বাংলাদেশী ক্রীড়াবিদ যাকে স্বাধীন বাংলাদেশের প্রথম দ্রুততম মানবী হিসেবে গণ্য করা হয়। ২০১০ সালে বাংলাদেশ সরকার তাকে মরনোত্তর জাতীয় ক্রীড়া পুরস্কার প্রদান করে।

জন্ম ও শিক্ষা
-------------

শামীম আরা টলি ১৯৫৭ সালের ১৭ আগস্ট ঢাকার শান্তিনগরে জন্মগ্রহণ করেন। তার পিতা ছিলেন ওয়াজেদুল হক খান। ঢাকা স্টাফ ওয়েলফেয়ার সরকারী প্রাথমিক বিদ্যালয় থেকে প্রাথমিক শিক্ষা শেষ করে ১৯৭৩ সালে টি এন্ড টি হাই স্কুল থেকে মাধ্যমিক পাশ করেন। ১৯৭৫ সালে ইডেন কলেজ থেকে উচ্চ মাধ্যমিক ও ১৯৭৭ সালে জগন্নাথ কলেজ থেকে ডিগ্রি পাশ করেন।

জীবনী
-----

শৈশবে তিনি আজাদ স্পোর্টিং ক্লাবে খেলা শিখেছেন। ১৯৭০ সালে পাকিস্তানের পাঞ্জাবে অনুষ্ঠিত ক্রীড়া প্রতিযোগিতায় ১০০ ও ২০০ মিটার দৌড়ে তৃতীয় এবং চতুর্থ ও ১০০ মিটার রিলেতে দ্বিতীয় স্থান অর্জন করেন। ১৯৭৩ সাল থেকে তিনি বেশ কয়েকবছর জাতীয়ভাবে স্বর্নপদক লাভ করেন।

১৯৭৭ সালের পর তিনি আর কোন খেলা থেকে অবসর নিয়ে কোচিং শুরু করেন। ১৯৯৩ সালে ঢাকায় অনুষ্ঠিত সাফ গেমনসহ বেশ কিছু প্রতিযোগিতায় বিচারকের দায়িত্ব পালন করেন। ১৯৯৭ সালে তিনি তিনি সব ধরনের ক্রীড়া থেকে অবসর গ্রহণ করেন।

১৯৭৮ সালে তিনি আরেক ক্রীড়াবিদ জহরুল হক রতনেকে বিয়ে করেন। তাদের এক মেয়ে ও এক ছেলে সন্তান আছে। তিনি ২০১১ সালের ২৪ ফেব্রুয়ারি কিডনী রোগে আক্রান্ত হয়ে মৃত্যুবরণ করেন। তিনি ২০১০ সালে মরনোত্তর জাতীয় ক্রীড়া পুরস্কার লাভ করেন।

তথ্যসূত্র
---------

1. ↑  "সংক্ষিপ্ত খবর"। *The Daily Sangram*। সংগ্রহের তারিখ ১৪ মে ২০১৯। [*স্থায়ীভাবে অকার্যকর সংযোগ*]
2. ↑  "Bonik Barta"। *bonikbarta.net*। সংগ্রহের তারিখ ১৪ মে ২০১৯।
3. ↑  ":: Welcome to GUNIJAN :: The Eminent :: Largest electronic journal of bangladeshi eminents :."। *www.gunijan.org.bd*। ১১ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ মে ২০১৯।
**বুলেট ক্লাব** (バレットクラブ বারেট্টোকুরাবু) হলো পেশাদারি কুস্তির একটি স্টেবল যেটি বর্তমানে জাপানিজ প্রোমোশন নিউ জাপান প্রো রেসলিং (এনজেপিডাব্লিউ) এ উপস্থিত থাকে। যুক্তরাষ্ট্রে এই স্টেবলটির রিং অব অনার এর উপস্থিতি উল্লেখযোগ্য।

এই দলটি মে ২০১৩ তে গঠন করা হয়, যখন আইরিশ রেসলার প্রিন্স ডেবিট তার জাপানিজ পার্টনার "রুসুকে তাগুচি"র সাথে ধোঁকা করে আমেরিকান রেসলার কার্ল অ্যান্ডারসন, টঙ্গোর রেসলার "ব্যাড লাক ফ্যাল" এবং "টামা টঙ্গা"র সাথে মিলে একটি বিদেশী ভিলেনিয়েস স্টেবল গঠন করে যেটির নাম তারা বুলেট ক্লাব দেয়। বছর শেষে দ্য ইয়ং বাকস্ (ম্যাট এবং নিক জ্যাকসন) এবং ডক গ্যালোস যোগ দেয়।

এপ্রিল ২০১৪ তে ডেবিট এনজেপিডাব্লিউ ছেড়ে দিলে এজে স্টাইলসকে তার স্থলাভিষিক্ত করা হয়। এরপরের মাসে বুলেট ক্লাব তাদের প্রথম জাপানিজ সদস্য পায় ইয়ুজিরো তাকাহাশি। যে এজে স্টাইলসকে "আইডাব্লিউজিপি হেভিওয়েট চ্যাম্পিয়নশীপ" জিততে সহযোগীতা করে। জুন মাসে বুলেট ক্লাব "আইডাব্লিউজিপি ইন্টারকন্টিনেন্টাল" এবং "নেভার ওপেনওয়েট চ্যাম্পিয়নশীপ" জিতে। যার মানে তারা এনজেপিডাব্লিউ'র সকল টাইটেল একসাথে জিতে।

তথ্যসূত্র
---------

1. ↑  "Results from "Summer Sizzler 2014""। *Revolution Pro Wrestling*। জুন ১৫, ২০১৪। এপ্রিল ১৮, ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০১৫।
2. ↑  "Styles & The Bucks aren't the only Bullet Club members coming to Vegas"। *Ring of Honor*। অক্টোবর ২৫, ২০১৭ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ১৭, ২০১৫।

বহিঃসংযোগ
---------

* পেশাদারি কুস্তি প্রবেশদ্বার

উইকিমিডিয়া কমন্সে **বুলেট ক্লাব** সংক্রান্ত মিডিয়া রয়েছে।

* টুইটারে বুলেট ক্লাব
* Bullet Club at Shop.NJPW.co.jp  ওয়েব্যাক মেশিনে আর্কাইভকৃত ১৫ জানুয়ারি ২০১৮ তারিখে (জাপানি)
**বুস্তানুল মুহাদ্দিসীন** ( আরবি / উর্দু : بستان المحدثين ইংরেজি : Bustan-Al-Muhaddithin) এটি একটি বইয়ের নাম। মুসলমানদের নবি মুহাম্মাদ (দ:) এর হাদিস তথা তার বাণী সমুহের উল্লেখযোগ্য লেখক, সংকলক ও তাদের সংকলিত, প্রণীত হাদিস গ্রন্থসমুহের পরিচিতিমূলক বই এটি। যা ইলমে হাদিসের পাঠকের কাছে সুপরিচিত এবং সমাদৃত। অধিকন্তু হাদিসবেত্তাদের নিকট এটি প্রসিদ্ধ ও প্রামান্য গ্রন্থ। লেখক এ বইটিতে হাদিসের প্রায় শতাধিক গ্রন্থের পরিচয় তুলে ধরেছেন । পাশাপাশি গ্রন্থকারের জীবনী বর্ণনা করেছেন । লেখক এই বইটিকে ফার্সি ভাষায় রচনা করেন । *হায়াতে ওয়ালি*-এর লেখক স্বীয় গ্রন্থে উল্লেখ করেন যে, "দ্বাদশ শতাব্দি থেকে সালাফের স্মৃতিমূলক রচিত সমস্ত বই এটি থেকে উদ্ভূত হয়েছে ।

গ্রন্থকার
---------

বইটির লেখক হলেন হাদিস শাস্ত্রের বিজ্ঞ পণ্ডিত শাহ আবদুল আজিজ মুহাদ্দিস দেহলভি (১১ অক্টোবর ১৭৪৬ - ৫ জুন, ১৮২৪ খ্রিষ্টাব্দ ) । তিনি তার পিতার যোগ্য উত্তরসূরি ছিলেন । তার পিতাও ছিলেন সুপণ্ডিত । বিশেষজ্ঞ দার্শনিক আলিম, উঁচু মর্যাদাসম্পন্ন মুহাদ্দিস । শাহ ওয়ালিউল্লাহ মুহাদ্দিস দেহলভি (রাহ) ।

অন্যান্য ভাষায় অনুবাদ
----------------------

বিখ্যাত এই বইটি যুগে যুগে অনুবাদের মধ্য দিয়ে মুসলিম বিশ্বে এর স্বীয় পরিচয় বহন করে চলেছে । মূল রচনা ফার্সি থেকে বিভিন্ন ভাষায় এটি অনুবাদ হয়েছে ।
**রঙ্গমেই** ( *কাবুই* নামেও পরিচিত) বা **রংমেই** হল উত্তর-পূর্ব ভারতের নাগা উপজাতির একটি অংশ যা প্রধান আদিবাসী সম্প্রদায়গুলির মধ্যে একটি। রঙ্গমেই নাগা ভারতের সংবিধানের অধীভুক্ত একটি তফসিলি উপজাতি ।  রঙ্গমেইদের একটি সমৃদ্ধ সংস্কৃতি, রীতিনীতি এবং ঐতিহ্য আছে। তাদের নিকট উপজাতি জেমে, লিয়াংমাই এবং ইনপুইয়ের সাথে মিল রয়েছে; একসাথে এগুলো জেলিয়াঙ্গরঙ্গ নামে পরিচিত।

বিদ্রোহ
-------

ঊনবিংশ শতাব্দীতে ব্রিটিশরা রঙ্গমেই অঞ্চল জয় করে। ১৮৯১ সালে, তারা তামেংলঙ্গ এর জনগণের উপর একটি গৃহ কর আরোপ করে। রঙ্গমেই ১৮৯১ থেকে ১৮৯৪ সাল পর্যন্ত কোন কর দিতে অস্বীকার করে। জবাবে, মণিপুরের সহকারী রাজনৈতিক এজেন্ট সিএল ক্রফোর্ড ১৮৯৪ সালে তামেংলঙ্গ পাহাড় থেকে কর আদায়ের জন্য বলপ্রয়োগ করেন। রঙ্গমেইদের চার বছরের অবাধ্যতা এবং এর পরিণতি রঙ্গমেইদের মধ্যে জাতীয় চেতনা জাগিয়ে তোলে। অবশেষে, হাইপো জাদোনাং  এবং তার উত্তরসূরি রানি গাইদিনলিউর নেতৃত্বে,  তারা ১৯৩০-এর দশকে ব্রিটিশ শাসনের বিরুদ্ধে বিদ্রোহ করে। এই বিদ্রোহ *নাগা রাজের* লক্ষ্যকে গতি দেয় এবং সমর্থন লাভ করে।

উল্লেখযোগ্য ব্যক্তি
-------------------

* আলানা গোলমেই
* গ্রেস ডাংমেই
* গাইখাংগাম গংমেই
* গাংমুমেই কামেই
* হাইপো জাদোনাং
* জিয়াংগাম কামি
* মিজিনলুং কামসন
* রানি গাইদিনলিউ
* রচুনলিও জি. কামেই

আরও দেখুন
---------

* উত্তর-পূর্ব ভারতের পাহাড়ি উপজাতি
* নাগাল্যান্ড
* তামেংলং
* জেলিয়াঙ্গরঙ্গ
* নাগা উপজাতিদের তালিকা

তথ্যসূত্র
---------

1. ↑  "The Constitution (Scheduled Tribes): Order, 1950"। Ministry of Law and Justice (India)।
2. ↑  G. K. Ghosh (১ জানুয়ারি ১৯৯২)। *Tribals and Their Culture in Assam, Meghalaya, and Mizoram*। Ashish Publishing House। আইএসবিএন 978-81-7024-455-4। সংগ্রহের তারিখ ৫ জুন ২০১৩।
3. ↑  Kusumlata Nayyar (২০০২)। *Rani Gaidinliu*। Ocean Books। আইএসবিএন 978-81-88322-09-1। সংগ্রহের তারিখ ১২ জুন ২০১৩।
**নগেন্দ্রচন্দ্র শ্যাম** (১৮৯০ - ২৬ জুন ১৯৬৪) ছিলেন  শিলচরের লব্ধ-প্রতিষ্ঠ আইনজীবী, খ্যাতনামা সাহিত্যিক ও সাংবাদিক।  বিশ শতকের অসমের বরাক উপত্যকায় রবীন্দ্রচর্চার পথিকৃৎ তথা বাংলা সাহিত্য ও সংস্কৃতির ধারক ও বাহক ছিলেন তিনি।

জন্ম ও শিক্ষা জীবন
------------------

নগেন্দ্রচন্দ্র শ্যামের জন্ম  ব্রিটিশ ভারতের অধুনা  বাংলাদেশের শ্রীহট্ট তথা সিলেট জেলার পরবর্তীতে মুন্সীবাজার ইউনিয়নের বাসুদেবপুর গ্রামে। পিতা নবীনচন্দ্র শ্যাম। ১৯১০ খ্রিস্টাব্দে এন্ট্রান্স পাশের পর ভর্তি হন সিলেটের মুরারিচাঁদ কলেজে। এখান থেকে আই.এ পাশের পর কলকাতায় আসেন। কলকাতার সিটি কলেজ থেকে  স্নাতক হওয়ার পর কলকাতা বিশ্ববিদ্যালয় থেকে বি. এল পাশ করেন।

কর্মজীবন
--------

প্রথমে কিছুদিন  মৌলভীবাজারে এবং ১৯২২ খ্রিস্টাব্দ হতে শিলচরে দীর্ঘ বিয়াল্লিশ বৎসর আইন ব্যবসা করে প্রভূত খ্যাতি ও প্রতিষ্ঠা লাভ করেন। কিছুদিন তিনি সরকারি উকিল ছিলেন।  মূলপেশা তার আইন ব্যবসা হলেও আসামের শিলচরে সাংবাদিকতায় আত্মনিয়োগকারী প্রথম ব্যক্তি ছিলেন নগেন্দ্রচন্দ্র। তিরিশের দশকে 'মাসিক ভবিষ্যৎ' নামে এক জনপ্রিয় পত্রিকার সম্পাদনা করতেন। ১৯৩৬ খ্রিস্টাব্দ হতে তিনি 'সাপ্তাহিক সুরমা' পত্রিকার সম্পাদনা শুরু করেন। সেই সময়ে অসমের বাঙালি ও বাংলার পূর্বাংশের বাঙালিদের মধ্যে পত্রিকাটি জনপ্রিয়তা লাভ করে। তিনি কমলগঞ্জেরও প্রথম সাংবাদিক হিসাবে পরিচিতি পান।  শিলচরে তার পত্রিকা সম্পাদনার মাধ্যমে এক সাহিত্যগোষ্ঠী গড়ে উঠেছিল। এ ছাড়া 'প্রাচ্যবার্তা', 'বর্তমান' পত্রিকার সঙ্গেও দীর্ঘদিন যুক্ত ছিলেন। বিভিন্ন পত্র-পত্রিকায় নানা বিষয়ে তার সুচিন্তিত নিবন্ধ প্রকাশিত হয়েছে। তিনি বড়োগল্প, কবিতা, রসরচনাতে পারদর্শী ছিলেন।  বিভিন্ন সময়ে ছদ্মনাম "অনিরুদ্ধ গুপ্ত" ব্যবহার করতেন। তিনি যেমন রবীন্দ্র অনুরাগী ছিলেন, তেমন রবীন্দ্রচর্চার মধ্যে রবীন্দ্র সাহিত্য নিয়ে সমালোচনাও করেছেন। এ বিষয়ে তার সমালোচনামূলক গ্রন্থটি হল- *রূপ ও রস*। তার অপর গ্রন্থটি - *রবীন্দ্রনাথ, ধর্ম ও সমাজ*।

সুরমা উপত্যকা অঞ্চলের সমস্ত সাংস্কৃতিক কাজকর্মে তিনি সক্রিয় ভূমিকা নিতেন। সেজন্য তাকে অনেক সময় বিরূপ সমালোচনার মুখে পড়তে হয়। তা সত্ত্বেও তিনি নিজের পরিকল্পনায় স্ত্রী মালতী দেবী, পরিবারের সদস্যা ও বন্ধুকন্যা ও ছেলেদের নিয়ে নৃত্য ও অভিনয়ের অনুষ্ঠান করেন। তার স্ত্রী মালতী শ্যাম ১৯৩৮ খ্রিস্টাব্দে মেয়েদের নিয়ে এ আই ডব্লিউ সি'র শাখা শিলচর নারীকল্যাণ সমিতি গঠন করেন এবং তাই ব্যবস্থাপনায় অসমে শিলচরের মেয়েরা প্রথম প্রকাশ্যে রঙ্গমঞ্চে অভিনয় করে। শিলচরে নগেন্দ্রচন্দ্র "বাণী পরিষদ" প্রতিষ্ঠা করেন। শিলচর ল' কলেজের প্রতিষ্ঠাতা-অধ্যক্ষ ছিলেন তিনি। এছাড়াও, তিনি স্থানীয় গুরুচরণ কলেজের গভর্নিং বডি ও গান্ধী স্মারকনিধির সভাপতি হন। বিভিন্ন সঙ্গীত শিক্ষায়তন, সুরলোক, বঙ্গীয় সাহিত্য পরিষদ ও বিভিন্ন শিক্ষা ও সাংস্কৃতিক প্রতিষ্ঠানের সঙ্গে ঘনিষ্ঠ যোগ ছিল।

১৯৬৪ খ্রিস্টাব্দের ২৬ জুন প্রয়াত হন। তার পুত্র মনুজেন্দ্র শ্যাম ছিলেন একজন সাংস্কৃতিক ব্যক্তিত্ব ও রবীন্দ্রানুরাগী।

তথ্যসূত্র
---------

1. 1 2 3 4 5 6  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা ৩২১, আইএসবিএন ৯৭৮-৮১-৭৯৫৫-১৩৫-৬
2. 1 2  "সাংবাদিকতায় কমলগঞ্জ: গৌরবের অতীত ও বর্তমান"। সংগ্রহের তারিখ ২০২৩-০৬-০৪।
3. 1 2  "মনুজেন্দ্র শ্যাম প্রয়াত"। সংগ্রহের তারিখ ২০২৩-০৬-০৪।
**বিহার আইনসভা** (IAST : *বিহার বিধান মন্ডল*) হল বিহার রাজ্যের সর্বোচ্চ আইনসভা। এটি একটি দ্বি কক্ষবিশিষ্ট আইনসভা, যা বিহারের রাজ্যপাল এবং দুটি কক্ষ: বিহার বিধান পরিষদ এবং বিহার বিধানসভা নিয়ে গঠিত। আইনসভার প্রধান হিসাবে রাজ্যপালের ভূমিকায় সংসদের যেকোন একটি কক্ষকে তলব এবং স্থগিত করার বা বিধানসভা ভেঙে দেওয়ার সম্পূর্ণ ক্ষমতা রয়েছে। 

মুখ্যমন্ত্রী এবং তাঁর মন্ত্রিসভার পরামর্শে রাজ্যপাল এই ক্ষমতাগুলি ব্যবহার করতে পারেন। 

Vidhan-sabha-bihar
যারা নির্বাচিত বা মনোনীত (রাজ্যপাল কর্তৃক) আইনসভার যেকোন একটি কক্ষে তাদের বিধানসভার সদস্য (ভারত) (এমএলএ) হিসাবে উল্লেখ করা হয়। বিধানসভার সদস্যরা একক-সদস্যের জেলাগুলিতে বিহারি জনগণের ভোটে সরাসরি নির্বাচিত হন এবং বিধানসভার সদস্য (বিধান পরিষদ) সমস্ত পঞ্চায়েত, শিক্ষক, গৃহকর্তা এবং স্থানীয় গভর্নিং বডির সদস্যদের দ্বারা আনুপাতিক প্রতিনিধিত্বের মাধ্যমে নির্বাচিত হন। সাহিত্য, শিল্প, বিজ্ঞান, এবং সমাজসেবার বিভিন্ন ক্ষেত্রের দক্ষতা থেকে ১২ জন মনোনীত ব্যক্তি সহ বিধানসভায় ২৪৩ জন এবং বিধান পরিষদে ৭৫ জন **আইনসভার** অনুমোদিত শক্তি রয়েছে৷ পাটনার বিহার বিধান মণ্ডলে সংসদের বৈঠক হয়।
**মামুন মাহমুদ** (১৭ নভেম্বর ১৯২৮ - ২৬ মার্চ ১৯৭১) একজন পুলিশ কর্মকর্তা যিনি ১৯৭১ সালের মুক্তিযুদ্ধে শহীদ হন।

শৈশব
----

মামুন মাহমুদ ১৯২৮ সালের ১৭ই নভেম্বর চট্টগ্রামে জন্মগ্রহণ করেন। তিনি তার পিতা মাতার দুই পুত্রের মধ্যে বড় ছিলেন। তার মা বেগম শামসুন নাহার মাহমুদ ছিলেন সে সময়ের বাংলার সবচেয়ে বিখ্যাত মহিলা শিক্ষাবিদ ও সমাজকর্মী। তার পিতা ডা. ওয়াহিদউদ্দীন মাহমুদ কলকাতা মেডিকেল কলেজের সুপারিনটেনডেন্ট ছিলেন এবং পরবর্তীকালে পূর্ব পাকিস্তানের সার্জন জেনারেল ছিলেন। তার মামা হবীবুল্লাহ বাহার চৌধুরী কবি কাজী নজরুল ইসলামের ঘনিষ্ঠ বন্ধু ছিলেন।

পাঁচ বছর বয়সে মামুন মাহমুদ রবীন্দ্রনাথ ঠাকুরকে একটি চিঠি লিখেছিলেন এবং ঐ চিঠিটির উত্তর পেয়েছিলেন।

শিক্ষা ও কর্মজীবন
-----------------

মামুন মাহমুদ ১৯৪৩ সালে বালিগঞ্জ সরকারি উচ্চ বিদ্যালয় থেকে ম্যাট্রিকুলেশন সম্পন্ন করেন। ১৯৪৫ সালে প্রেসিডেন্সি কলেজ থেকে আর্টস ডিগ্রি অর্জন করেন এবং ১৯৪৭ সালে আলীগড় মুসলিম বিশ্ববিদ্যালয়ের আর্টস ডিগ্রি অর্জন করেন। ১৯৪৭ সালে ভারত বিভাগের পর তিনি ঢাকা বিশ্ববিদ্যালয়ে যান। আন্তর্জাতিক সম্পর্কে মাস্টার্স করেন। এরপর তিনি সিএসএস পরীক্ষায় যান যেখানে তাকে পুলিশ সার্ভিসের জন্য নির্বাচিত করা হয়। তিনি পুলিশের উপ মহাপরিদর্শক হিসেবে কুড়িগ্রাম, ব্রাহ্মণবাড়িয়া, চট্টগ্রাম, পার্বত্য চট্টগ্রাম, ফরিদপুর, খুলনা, ঢাকা, ময়মনসিংহ ও রাজশাহীর পুলিশ সুপার হিসাবে দায়িত্ব পালন করেন।

### খেলাধুলা

একজন ক্রীড়াবিদ হিসাবে মামুন মাহমুদ ফুটবল, ক্রিকেট এবং হকি বেশ ভাল খেলেতেন। তিনি ফজলুল হক ফুটবল দলের পাশাপাশি ওয়ারী ক্লাবের জন্য খেলেছিলেন এবং ১৯৫৪ সালে কুড়িগ্রাম ক্রিকেট ক্লাব প্রতিষ্ঠা করেছিলেন।

### ব্যক্তিগত জীবন

মামুন মাহমুদ ১৯৫৪ সালের ২৬ মার্চ মুশফিকা মাহমুদকে বিয়ে করেন। তাদের মেয়ে জাবা মাহমুদ ১৯৫৬ সালে এবং তাদের ছেলে জাভেদ মাহমুদ ১৯৬০ সালে জন্মগ্রহণ করেন।

রাজনৈতিক সক্রিয়তা
------------------

১৯৪৮ সালে মুহাম্মদ আলী জিন্নাহ উর্দুকে পাকিস্তানের রাষ্ট্রভাষা ঘোষণার পর মামুন মাহমুদসহ বিশ্ববিদ্যালয়ের ছাত্ররা পুলিশের সঙ্গে সংঘর্ষে জড়িয়ে পড়েন।

মামুন মাহমুদ মার্কসবাদী ও বাঙালি জাতীয়তাবাদী মতাদর্শের উপর দৃঢ় অবস্থান থাকেন। তিনি সাধারণ জনগণের জন্য খুব ভাল মানবিক ও যত্নশীল ছিলেন। সরকারী কর্মকর্তা হওয়া সত্ত্বেও তিনি সাধারণ জনগণের জন্য অনেক কাজ করেন।

১৯৭১ সালের মার্চ মাসে তিনি পূর্ব পাকিস্তানে সামরিক অত্যাচারের প্রতিবাদে কালো পতাকা তুলে ধরেন।

নিখোঁজ হওয়া
------------

২৬শে মার্চ সন্ধ্যায় মামুন মাহমুদ রাজশাহীতে তার স্ত্রী ও দুই সন্তানের সঙ্গে তার ১৭ তম বিবাহ বার্ষিকী উদ্‌যাপন করছিলেন। তখন তাকে রাজশাহী সেনানিবাস এলাকায় ডাকা হয়। সেখানে যাওয়ার পর থেকে তার আর কোনো খোঁজ পাওয়া যায়নি।

পুরস্কার ও সম্মাননা
-------------------

বাংলাদেশের স্বাধিকার আন্দোলন ও মুক্তিযুদ্ধে অসাধারণ অবদানের জন্য ২০১৫ সালে দেশের সর্বোচ্চ বেসামরিক পুরস্কার "স্বাধীনতা পুরস্কার" প্রদান করা হয় তাকে।

তথ্যসূত্র
---------

1. ↑  "মামুন মাহমুদ"। *প্রথম আলো*। ২০১৫-১০-০২ তারিখে মূল থেকে আর্কাইভ করা। সংগ্রহের তারিখ ২০১৫-০৯-৩০।
2. ↑  "স্বাধীনতা পুরস্কারপ্রাপ্ত ব্যক্তি/প্রতিষ্ঠানের তালিকা"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১ ডিসেম্বর ২০১৭ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৭।
মিজোরামে মামিত
**মামিত** (ইংরেজি: Mamit) ভারতের মিজোরাম রাজ্যের মামিত জেলার একটি শহর।

ভৌগোলিক উপাত্ত
--------------

শহরটির অবস্থানের অক্ষাংশ ও দ্রাঘিমাংশ হল ২৩°৫৬′ উত্তর ৯২°২৯′ পূর্ব﻿ / ﻿২৩.৯৩° উত্তর ৯২.৪৮° পূর্ব﻿ / 23.93; 92.48 । সমুদ্র সমতল হতে এর গড় উচ্চতা হল ৭১৮ মিটার (২৩৫৫ ফুট)।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে মামিত শহরের জনসংখ্যা হল ৫২৬১ জন। এর মধ্যে পুরুষ ৫৪%, এবং নারী ৪৬%।

এখানে সাক্ষরতার হার ৮২%, । পুরুষদের মধ্যে সাক্ষরতার হার ৮১%, এবং নারীদের মধ্যে এই হার ৮৩%। সারা ভারতের সাক্ষরতার হার ৫৯.৫%, তার চাইতে মামিত এর সাক্ষরতার হার বেশি।

এই শহরের জনসংখ্যার ১৫% হল ৬ বছর বা তার কম বয়সী।

তথ্যসূত্র
---------

1. ↑  "Mamit"। *Falling Rain Genomics, Inc* (ইংরেজি ভাষায়)। সংগ্রহের তারিখ অক্টোবর ১, ২০০৬।
2. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ অক্টোবর ১, ২০০৬। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের মিজোরাম রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণে উইকিপিডিয়াকে সাহায্য করতে পারেন।* |
এটি একটি চীনা নাম; পারিবারিক নামটি হল মা।

**জ্যাক মা** জনপ্রিয় ট্রেডিং সাইট আলিবাবা ডট কম এর কর্ণধার এবং চীনের শীর্ষ ধনী ব্যক্তি। বর্তমানে জ্যাক মা এর সম্পদের পরিমাণ ২৫০০ কোটি ডলার। আলিবাবাতে তার ৭.৮% স্টেক আছে এবং পেমেন্ট প্রক্রিয়াকরণ প্রতিষ্ঠান আলি পে তে তার স্টেক প্রায় ৫০%।

প্রাথমিক জীবন
-------------

জ্যাক মা ১৯৬৪ সালে পূর্ব চীনের চচিয়াং প্রদেশের হাংচৌ শহরে জন্মগ্রহণ করেন। তিন সন্তানের মধ্যে তিনি ছিলেন দ্বিতীয়। তার এক বড়ভাই এবং ছোট বোন ছিল। তার পরিবারের আর্থিক অবস্থা খুব ভাল ছিল না। জ্যাক এর বাবা-মা গান গেয়ে বেড়াতেন। মা এর দাদা ছিলেন চীনের জাতীয়তাবাদী দলের একজন স্থানীয় অফিসার। চেয়ারম্যান মাও জাতীয়তাবাদী দলকে হারিয়ে দেবার পরে মা এর দাদাকে কম্যুনিস্ট পার্টির শত্রু হিসেবে চিহ্নিত করা হয় এবং মৃত্যুদণ্ডে দণ্ডিত করা হয়।

ছাত্র হিসেবে জ্যাক মা ভাল ছিলেন না। জাতীয় কলেজ ভর্তি পরীক্ষায় তিনি দুইবার ফেল করেন। তৃতীয়বার পাস করার পরে তিনি হুয়াংঝু টিচার্স ইন্সটিটিউট এ ভর্তি হবার সুযোগ পান। ১৯৮৮ সালে তিনি গ্রাজুয়েশন সম্পন্ন করেন। কলেজে পড়া অবস্থায় তার স্ত্রী ঝাং ইং এর সাথে তার পরিচয়, পরিণয় এবং পাস করে তারা বিয়ে করেন।

তথ্যসূত্র
---------

1. ↑  "অনলাইনে কেনাকাটা করি না: জ্যাক মা"। *প্রথম আলো*। ৩১ অক্টোবর ২০১৪। সংগ্রহের তারিখ ২৭ মে ২০১৬।
2. ↑  "হার্ভার্ড থেকে ১০ বার প্রত্যাখ্যাত হয়েছিলাম: জ্যাক মা"। *প্রিয় টেক*। ৯ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৭ মে ২০১৬।
3. ↑  "অর্থ খুঁইয়েছেন আলিবাবার চেয়ারম্যান-356605 - শিল্প বাণিজ্য - কালের কণ্ঠ - kalerkantho"। *Kalerkantho*। সংগ্রহের তারিখ ২৭ মে ২০১৬।
**নগেন্দ্রনাথ দত্ত** (জন্ম:- ১৮৮৫ - মৃত্যু:- ১৯১৭) ছিলেন ভারতীয় স্বাধীনতা সংগ্রামের একজন মহান বিপ্লবী। তিনি 'গিরিজা বাবু' নামে প্রসিদ্ধ ছিলেন। নগেন্দ্রনাথ অনুশীলন সমিতির সদস্য ছিলেন।

জন্ম ও শৈশব
-----------

নগেন্দ্রনাথ দত্তের জন্ম ১৮৯৮ সালে ভোজপুর-শ্রীহট্টতে হয়েছিল। পিতা গোবিন্দচন্দ্র দত্ত ছিলেন সুনামগঞ্জের নাম করা উকিল। বাল্যকালে থেকেই নগেন্দ্রনাথ ইংরেজদের কাজকর্মের প্রতি আকৃষ্ট ছিলেন। ১৪ বছর বয়সে নগেন্দ্রনাথ পিতার কাছ থেকে বন্ধুক চাপানো শিক্ষা নেন। বাল্যবয়সে বন্ধুদের সাথে একদিন রিভলবার চালানো শিখতে গিয়ে উরুতে গুলিবিদ্ধ হন। সুনামগঞ্জে আইন পড়ার সময় নগেন্দ্রনাথ বঙ্গ-ভঙ্গ আন্দোলনে যোগ দেন। তার পর তিনি অনুশীলন সমিতিতে যোগ দিয়ে নিজের গ্রামে একটি শাখা তৈরি করেন।

বিপ্লবী কর্মকাণ্ড
-----------------

১৯০৮ সালে পুলিন দাস গ্রেপ্তার হয়ে কারাদণ্ডে দিপান্তরিত হলে নগেন্দ্রনাথ অনুশীলন সমিতির প্রধান কার্জকর্তা রূপে চিহ্নিত হন। নগেন্দ্রনাথ দত্তের দায়িত্ব ছিল পূর্ববঙ্গের বিভিন্ন জায়গায় স্বদেশী ডাকাতি ও বিশ্বাসঘাতকতার হত্যা করা। তিনি বিপ্লবী মহানায়ক রাসবিহারী বসুর অত্যন্ত কাছের ছিল। রসবিহাসি বসুর সংস্পর্শে তিনি উত্তর ভারতে তিনি বিপ্লবী দল সংগঠন করতেন। রাসবিহারী বসু ভারত ত্যাগ করলে নগেন্দ্রনাথ বিপ্লবীদের সংযোজ করতে প্রাণপন চেষ্টা করে। ১৯১৫ সালে নগেন্দ্রনাথ বেনারস ষড়যন্ত্রে সক্রিয় ভূমিকা নিয়েছেন। বেনারস ষড়যন্ত্রে সে বছরই নগেন্দ্রনাথ কে গ্রেপ্তার করা হয়।

নগেন্দ্রনাথ দত্ত বেনারস ষড়যন্ত্রের কারনে যাবজ্জীবন কারাদণ্ড দেওয়া হয়। ৪ বছর কারাগারে বন্দি অবস্থায় তার ওপর যে আচরণ অত্যাচার করা হয়, তার প্রতিবাদে নগেন্দ্রনাথ অন্ন-জল ত্যাগ করেন। এই কারনে আগ্রা জেলে আমাশয় রোগে আক্রান্ত হন।

বিপ্লবী নগেন্দ্রনাথ দত্ত আমাশয় রোগে আক্রান্তের কারনে প্রায় বিনা চিকিৎসায় ১৯১৮ সালে তার মৃত্যু হয়।

তথ্যসূত্র
---------

1. ↑  রায়, প্রকাশ। *বিস্মৃত বিপ্লবী*। *বিপ্লবীদের জীবনী*।
2. ↑  রায়, প্রকাশ (২০২১)। *ক্ষমা নেই দেশদ্রোহী*। তামিলনাড়ু (চেন্নাই): নোশনপ্রেস।
**মাম্পস টিকা** নিরাপদে প্রতিরোধ মাম্পস। যখন অনেক বড় আকারে দেওয়া হয় তখন জনসাধারাণ পর্যায়ে তা জটিলতা কমায়। ৯০% জনসাধারাণের মধ্যে টিকাদান করলে ৮৫% কার্যকারী হয়। দীর্ঘমেয়াদী প্রতিরোধে দুই ডোজ গ্রহণ করা জরুরী। প্রাথমিক ডোজ ১২ থেকে ১৮ মাসের মধ্যে প্রদানের সুপারিশ করা হয়েছে। দ্বিতীয় ডোজ সাধারণত ২ থেকে ৬ বছর বয়সের মধ্যে দিতে হবে। ব্যবহারের পর ঐগুলির অনাক্রম্য প্রকাশ উপকারী হতে পারে।

নিরাপত্তা
---------

মাম্পস টিকা অত্যন্ত নিরাপদ এবং পার্শ্বপ্রতিক্রিয়া সাধারণত মৃদু। ইনজেকশনের জায়গায় সামান্য ব্যাথা হতে পারে এবং ফুলে যেতে পারে এবং হালকা জ্বর হতে পারে। উল্লেখ করার মত পার্শ্বপ্রতিক্রিয়া সামান্য। স্নায়বিক প্রতিক্রিয়ায় জটিলতা সৃষ্টিতে উল্লেখ করার মত যথেষ্ট প্রমাণ নেই। গর্ভাবস্থায় অথবা ইমিউনোসাপ্রেসন্স অবস্থায় এই টিকা দেওয়া উচিত নয়।  গর্ভাবস্থায় যেসব মায়েরা টিকা নিয়েছে সেসব শিশুদের খারাপ ফলাফলের হার নথিভুক্ত করা হয়নি। যদিও টিকাটি মুরগীর কোষে তৈরি হয়, যাদের ডিমে এলার্জি আছে তাদেরকেও টিকাটি দেওয়া যাবে।

ব্যবহার
-------

অধিকাংশ উন্নত বিশ্বের এবং উন্নয়নশীল বিশ্বের অনেক দেশে মাম্পস টিকা এবং রুবেলা টিকার সংমিশ্রণ একত্রে এমএমআর নামে পরিচিত।  জলবসন্ত টিকা আগের তিন ফর্মুলেশনের সাথে একত্রে এমএমআরভি নামে পাওয়া যায়। ২০০৫ সালে ১১০টি দেশে এই কারণে টিকাটি সরবরাহ করা হয়। যেসব এলাকায় ব্যাপক ভিত্তিতে টিকাদান কর্মসূচি নেয়া হয়েছিল, সেখানে ৯০% এর বেশি রোগটি হ্রাস পায়। অর্ধেক বিলিয়নের বেশি এই টিকাটি প্রদান করা হয়েছে।

ইতিহাস, সমাজ এবং সংস্কৃতি
-------------------------

১৯৪৮ সালে মাম্পস টিকা প্রথম অনুমোদন দেয়া হয়; তবে শুধুই অল্প সময়ের জন্য এর কার্যকারিতা ছিল।  ১৯৬০ সাল থেকে বাণিজ্যিক ভাবে উন্নত টিকা পাওয়া যেতে থাকে।  যখন প্রথম টিকাটি নিষ্ক্রিয় হয়ে যায় তখন পরবর্তী প্রিপারেশনটি জীবিত ভাইরাসকে দুর্বল করে। বিশ্ব স্বাস্থ্য সংস্থার আবশ্যিক ঔষধপত্রের তালিকায়, একটি মৌলিক স্বাস্থ্য ব্যবস্থায় সবচেয়ে গুরুত্বপূর্ণ ঔষধ প্রয়োজন। ২০০৭ সাল থেকে বিভিন্ন ধরনের টিকা ব্যবহ্বত হয়ে আসছে।

তথ্যসূত্র
---------

1. 1 2 3 4 5 6 7 8 9 10  "Mumps virus vaccines." (পিডিএফ)। *Weekly epidemiological record*। **82** (7): 49–60। ১৬ ফেব্রু ২০০৭। পিএমআইডি 17304707।
2. ↑  Hviid A, Rubin S, Mühlemann K (মার্চ ২০০৮)। "Mumps"। *The Lancet*। **371** (9616): 932–44। ডিওআই:10.1016/S0140-6736(08)60419-5। পিএমআইডি 18342688। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
3. 1 2 3 4 5 6 7  Atkinson, William (মে ২০১২)। *Mumps Epidemiology and Prevention of Vaccine-Preventable Diseases* (12 সংস্করণ)। Public Health Foundation। পৃষ্ঠা Chapter 14। আইএসবিএন 9780983263135।
4. ↑  "WHO Model List of EssentialMedicines" (পিডিএফ)। *World Health Organization*। অক্টোবর ২০১৩। সংগ্রহের তারিখ ২২ এপ্রিল ২০১৪।
উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে একটি জেলার নাম **মামিত জেলা**৷ জেলাটির জেলাসদর মামিত শহরে অবস্থিত৷

নামকরণ
------

ইতিহাস
------

ভুপ্রকৃৃতি
----------

অর্থনীতি
--------

জনসংখ্যার উপাত্ত
----------------

মোট জনসংখ্যা ৬২৭৬৫(২০০১ জনগণনা) ও ৮৬৩৬৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৫ম৷ মিজোরাম রাজ্যের ৭.৮৭% লোক মামিত জেলাতে বাস করেন৷ জেলার জনঘনত্ব ২০০১ সালে ২১ ছিলো এবং ২০১১ সালে তা বৃদ্ধি পেয়ে ২৯ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার ৩৭.৫৬%, যা ১৯৯১-২০১১ সালের -২.৭৭% বৃদ্ধির হারের থেকে বেশি৷ জেলাটিতে লিঙ্গানুপাত ২০১১ অনুযায়ী ৯২৭(সমগ্র) এবং শিশু(০-৬ বৎ) লিঙ্গানুপাত ৯৭৯৷

ভাষা
----





মামিত জেলার ভাষাসমূহ ২০১১ .

  মিজো (৬২.৬১%)  ককবরক (১৭.৬৪%)  **বাংলা** (১৭.১৮%)  **হিন্দি** (০.৫১%)  অন্যান্য (২.০৬%)

ধর্ম
----



মামিত জেলার বিভিন্ন ধর্মাবলম্বী ২০১১ 

  হিন্দুধর্ম (৩.৪৬%)  ইসলাম (২.০৬%)  খ্রিস্টধর্ম (৮০.০১%)  বৌদ্ধধর্ম (১৪.২৭%)  অন্যান্য (০.২০%)

* হিন্দু - ২৯৮৯
* মুসলিম - ১৭৮২
* খ্রিস্টান - ৬৯১০৪
* বৌদ্ধ - ১২৩২৮

অবস্থান
-------

মিজোরাম রাজ্যের উত্তরাংশে অবস্থিত **মামিত জেলা**টির উত্তরে আসাম রাজ্যের বরাক উপত্যকার হাইলাকান্দি জেলা ও করিমগঞ্জ জেলা, উত্তর পূর্বে(ঈশান) মিজোরামের কোলাসিব জেলা, পূর্বে মিজোরাম রাজ্যের আইজল জেলা, দক্ষিণে মিজোরাম রাজ্যের লুংলেই জেলা, দক্ষিণ পশ্চিমে(নৈঋত) বাংলাদেশ রাষ্ট্র, উত্তর পশ্চিমে(বায়ু) ত্রিপুরা রাজ্যের উত্তর ত্রিপুরা জেলা অবস্থিত৷

শিক্ষা
------

জেলাটির স্বাক্ষরতা হার ৭৯.১৪%(২০০১) তথা ৮৪.৯৩%(২০১১)৷ পুরুষ স্বাক্ষরতার হার ৭২.৯৮%(২০০১) তথা ৮৯.১৩%(২০১১)৷ নারী স্বাক্ষরতার হার ৭৪.৮১%(২০০১) তথা ৮০.৩৫% (২০১১)৷ জেলাটিতে শিশুর অনুপাত সমগ্র জনসংখ্যার ১৭.৯৪%৷

দর্শনীয় স্থান
--------------

১৯৮৫ খ্রিষ্টাব্দে ৫০০ বর্গকিলোমিটার এর অধিক বিস্তৃৃত ডাম্পা ব্যাঘ্য সংরক্ষণ প্রকল্পটি ভারত সরকারের তত্ত্বাবধানে আসে৷

এছাড়া জেলাটির দর্শনীয় পাহাড়গুলি হলো- ডাম্পা পাহাড়, পাটলাবি লুংলেন পাহাড় ও ছড়পিয়াল পাহাড়৷

প্রশাসনিক বিভাগ
---------------

মামিত জেলাটি তিনটি তহশিল বা ব্লক (পোশাকি নাম গ্রামোন্নয়ন ব্লক) নিয়ে গঠিত৷ ব্লকগুলি হলো যথাক্রমে রেইয়েক, পশ্চিম ফাইলেং এবং জলনৌম৷ এছাড়া জেলাটিতে তিনটি বিধানসভাকেন্দ্র তথা হাছেক, ডাম্পা ও মামিত রয়েছে৷

তথ্যসূত্র
---------

1. 1 2
2. ↑
3. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
4. ↑
5. ↑
6. ↑  Indian Ministry of Forests and Environment। "Protected areas: Mizoram. certificate"। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১১।
**জন ডেসমন্ড নেল** (ইংরেজি: Jack Nel; জন্ম: ১০ জুলাই, ১৯২৮ - মৃত্যু: ১৩ জানুয়ারি, ২০১৮) কেপ প্রদেশের কেপ টাউনে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। ১৯৪৯ থেকে ১৯৫৭ সময়কালে দক্ষিণ আফ্রিকা ক্রিকেট দলের অন্যতম সদস্য থাকা অবস্থায় ৬ টেস্টে অংশগ্রহণ করেন **জ্যাক নেল**। ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্সের প্রতিনিধিত্ব করতেন। দলে তিনি মূলতঃ ডানহাতি ব্যাটসম্যান হিসেবে খেলতেন।

খেলোয়াড়ী জীবন
---------------

জ্যাক নেল ডানহাতি উদ্বোধনী ব্যাটসম্যান হিসেবে খেলেছেন। এছাড়াও চমৎকার ফিল্ডার হিসেবেও তার সুনাম ছিল। সমগ্র খেলোয়াড়ী জীবনে ৩৫টি প্রথম-শ্রেণীর ক্রিকেটে অংশ নিয়েছেন তিনি। বেশ কয়েকবারই দলের পক্ষে সর্বোচ্চ রান সংগ্রাহকের ভূমিকায় অবতীর্ণ হয়েছিলেন জ্যাক নেল। ঘরোয়া ক্রিকেটে ওয়েস্টার্ন প্রভিন্সের পক্ষে নিয়মিতভাবে এক দশক নিরাপদে পার করে দেন।

সমগ্র খেলোয়াড়ী জীবনে ছয়টি টেস্ট খেলেছেন। ১৯৪৯-৫০ মৌসুমে পাঁচ টেস্টের সিরিজের সবগুলোই অস্ট্রেলিয়ার বিপক্ষে খেলেছেন। ২৪ ডিসেম্বর, ১৯৪৯ তারিখে টেস্ট ক্রিকেটে অভিষেক ঘটে জ্যাক নেলের। তবে ব্যাটিং সীমাবদ্ধতার কবলে পড়েন তিনি। নয় ইনিংসে অংশ নিয়ে মাত্র ১৩৯ রান তুলেন। তন্মধ্যে সেরা ছিল ৩৮ রানের ইনিংসটি। ফলশ্রুতিতে দল থেকে বাদ পড়েন। এরপর ১৯৫৭-৫৮ মৌসুমে একই দলের বিপক্ষে অংশ নেন। কিন্তু একটি টেস্টে অংশ নিয়ে ৭ ও ৪ রান তুলেন।

ব্যক্তিগত জীবন
--------------

খেলোয়াড়ী জীবন থেকে অবসর নেয়ার পর নিউল্যান্ডসে অনুষ্ঠিত যে-কোন ধরনের খেলায় ধারাভাষ্যকারের ভূমিকায় অবতীর্ণ হতেন তিনি। কোয়ান্টিটি সার্ভেয়ার হিসেবে কাজ করতেন।

ব্যক্তিগত জীবনে বিবাহিত ছিলেন তিনি। ফেব্রুয়ারি, ১৯৫২ সালে শিলা মেরি ফাইনগ্যান নাম্নী এক রমণীর পাণিগ্রহণ করেন তিনি। তাদের সংসারে তিন পুত্র ও এক কন্যা সন্তান রয়েছে। ১৩ জানুয়ারি, ২০১৮ তারিখে ওয়েস্টার্ন কেপের পাইনল্যান্ডসে ৮৯ বছর বয়সে তার দেহাবসান ঘটে।

তথ্যসূত্র
---------

1. ↑  "Jack Nel profile at"। cricketarchive.com। সংগ্রহের তারিখ ১৭ ফেব্রুয়ারি ২০১৮।
2. ↑  Luke Alfred, *Testing Times*, Spearhead, Claremont, 2003, pg. 140.
3. ↑  Jack Nel profile, espncricinfo.com; accessed 17 February 2018.

আরও দেখুন
---------

* কুয়ান ম্যাকার্থি
* সানফয়েল সিরিজ
* দক্ষিণ আফ্রিকান টেস্ট ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী অস্ট্রেলীয় ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জ্যাক নেল উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জ্যাক নেল  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ভরত খবাস** (নেপালি: भरत खवास) (জন্ম ১৬ এপ্রিল ১৯৯২) নেপাল এর একজন ফুটবল খেলোয়াড়। তার জন্মস্থান নেপাল এর রাজধানী কাঠমান্ডু। ফুটবল খেলায় তিনি একজন আক্রমণভাগের খেলোয়াড়। তিনি বর্তমানে নেপালের ঘরোয়া লীগের ক্লাব ত্রিভুবন আর্মি ক্লাব এর হয়ে খেলেন। এছাড়াও তিনি নেপাল জাতীয় ফুটবল দলের নিয়মিত খেলোয়াড় এবং তিনি ২০১৪ ফিফা বিশ্বকাপ বাছাইপর্বে নেপাল দলের হয়ে অংশগ্রহণ করেছেন।

ক্লাব ক্যারিয়ার
----------------

ভরত খবাস এনফা একাডেমি এর একজন ছাত্র ছিলেন। তিনি নেপালের বিভিন্ন বয়সভিত্তিক দলের হয়ে নেপালের প্রতিনিধিত্ব করেছেন, এবং এর সাথে সাথে জাতীয় দলের হয়েও খেলেছেন।

২০০৬ সালে এনফা একাডেমি থেকে বের হয়ে যুব পর্যায়ে ভরত সংকটা বয়েজ স্পোর্টস ক্লাব দলে যোগ দেন। সেই দলে তিনি একবছর খেলে ২০০৭ সালে তিনি সিনিয়র পর্যায়ে নেপালের ঘরোয়া লীগের আরেক দল ফ্রেন্ডস ক্লাব দলে যোগ দেন। দলটির হয়ে তিনি ৪ বছর নেপালের ঘরোয়া লীগে এবং আন্তর্জাতিক ক্লাব পর্যায়ের ফুটবলে অংশগ্রহণ করেন। এরপর ২০১১ সালে তিনি নেপাল পুলিশ ক্লাব দলে যোগ দেন। পুলিশ ক্লাব দলের হয়ে এক মৌসুম খেলার পর, ২০১২ সালে নেপালের ত্রিভুবন আর্মি ক্লাব দল তাকে নেপাল সেনাবাহিনীতে দ্বিতীয় লেফটেন্যান্ট এর পদ দেয়ার প্রস্তাব দেয়। ভরত এই প্রস্তাব গ্রহণ করেন এবং ত্রিভুবন আর্মি ক্লাব দলে যোগ দেন। তিনি বর্তমানে সেই দলের হয়েই খেলেন।

২০১২ সালে, নেপালের হয়ে ২০১২ এএফসি চ্যালেঞ্জ কাপ খেলার লক্ষ্যে তিনি একটি ইউরোপীয় ক্লাবের দেয়া প্রস্তাব ফিরিয়ে দেন। পরবর্তীতে জানা যায় দলটি ছিল মাল্টা প্রিমিয়ার লীগ এর দল ভ্যালেট্টা এফসি। দলটি তাকে বেতন হিসেবে প্রতি মাসে ১৫০,০০০ নেপালি রুপি দেয়ার প্রস্তাব দিয়েছিল।

২০১৪ সালের ৭ জুন, ২০১৪ বীর গনেশ মান সিং গোল্ড কাপ টুর্নামেন্টের ফাইনাল ম্যাচে, ভরত তার পুরনো দল, নেপাল পুলিশ ক্লাব এর বিপক্ষে শেষ মিনিটে গোল করেন। ম্যাচটিতে ভরতের দল, নেপাল আর্মি ক্লাব ৩-১ ব্যবধানে জিতে শিরোপা লাভ করে। টুর্নামেন্টে শিরোপা লাভের জন্য নেপাল আর্মি ক্লাব দল অর্থ পুরস্কার হিসেবে ৫০০,০০০ নেপালি রুপি পায়। 
ম্যাচের পর ভরত নেপাল সেনাবাহিনী কে ধন্যবাদ জানান। কারণ, টুর্নামেন্টে খেলার সুবিধার্থে, নেপাল সেনাবাহিনী টুর্নামেন্ট চলাকালে ভরতের ক্যাডেট কোর্স মৌকুফ করে।

আন্তর্জাতিক ক্যারিয়ার
----------------------

২০০৮ সালে নেপাল জাতীয় ফুটবল দল এর হয়ে আন্তর্জাতিক ফুটবলে ভরতের অভিষেক হয়। তিনি নেপালের হয়ে কয়েকটি সাফ টুর্নামেন্টসহ বহু আন্তর্জাতিক টুর্নামেন্টে অংশগ্রহণ করেন। নেপাল জাতীয় দলের হয়ে, তিনি এখন পর্যন্ত ৪১ ম্যাচ খেলে ৯ গোল করেছেন। জাতীয় দলে তার জার্সির নম্বর ২১।

তথ্যসূত্র
---------

1. ↑  Goal.com  ওয়েব্যাক মেশিনে আর্কাইভকৃত ২৮ এপ্রিল ২০১৯ তারিখে profile
2. ↑  Army Signs Khawash
3. ↑
4. ↑  "Nepal Army Wins The Title Of Bir Ganesh Man Singh Gold Cup"। *গোল নেপাল*। ৭ জুন ২০১৪। ১২ জুন ২০১৪ তারিখে মূল থেকে আর্কাইভ করা। সংগ্রহের তারিখ ৭ জুন ২০১৪।
5. ↑  "Nepal Army Club vs Nepal Police Club Live Text"। *গোল নেপাল*। ৭ জুন ২০১৪। ১২ জুন ২০১৪ তারিখে মূল থেকে আর্কাইভ করা। সংগ্রহের তারিখ ৭ জুন ২০১৪।
6. ↑  দীপেন্দ্র (৭ জুন ২০১৪)। "Biratnagar – Nepal Army Claim Ganesh Man Singh Memorial Title"। *গিভমিগোল*। সংগ্রহের তারিখ ৭ জুন ২০১৪।
7. ↑  "Bharat Khawas Thanks Nepal Army Department For Allowing Him To Play During Cadet Course"। *গোল নেপাল*। ৮ জুন ২০১৪। ১২ জুন ২০১৪ তারিখে মূল থেকে আর্কাইভ করা। সংগ্রহের তারিখ ৯ জুন ২০১৪।

বহিঃসংযোগ
---------

* ন্যাশনাল-ফুটবল-টিমস.কমে ভরত খবাস (ইংরেজি) উইকিউপাত্তে এটি সম্পাদনা করুন
***কেট শেপার্ড জাতীয় স্মৃতিসৌধ*** ক্রাইস্টচার্চ শহরে অবস্থিত, নিউজিল্যান্ডের মহিলাদের ভোটাধিকার প্রচারের প্রথম স্মারক ও বিশেষ করে নারীদের ভোটাধিকারের জন্য দেশের অন্যতম শীর্ষস্থানীয় প্রচারক কেট শেপার্ডের জীবনকে সম্মান করে৷

১৯৯৩ সালে নিউজিল্যান্ডে মহিলাদের ভোটাধিকারের ১০০তম বার্ষিকীকে স্মরণ করার পরিকল্পনার অংশ হিসাবে ১৯৮৯ সালে স্মৃতিসৌধের ধারণাটি উত্থাপিত হয়েছিল। স্মৃতিসৌধের জন্য একটি নকশা নির্বাচন করার জন্য একটি কমিটি গঠন করা হয়েছিল ও ডাচ-বংশোদ্ভূত নিউজিল্যান্ডের শিল্পী মার্গ্রিয়েট উইন্ডহাউসেন- এর নকশা বেছে নেওয়া হয়েছিল।

স্মারকটি একটি পাথরের সমষ্টিগত প্রাচীর, যেখানে শেপার্ড ও অন্য পাঁচজন মহিলা ভোটাধিকার নেতার আজীবন ব্রোঞ্জের ত্রাণ ভাস্কর্য রয়েছে। ভাস্কর্যের উভয় পাশের প্যানেলগুলি ঊনবিংশ শতাব্দীর শেষের দিকে দৈনন্দিন মহিলাদের জীবনের দৃশ্যগুলিকে চিত্রিত করে এবং মহিলাদের ভোটাধিকারের সংগ্রামের বর্ণনা দিয়ে লেখা রয়েছে। পুরো কাঠামোটি প্রায় ৫ মিটার (১৬ ফু) চওড়া এবং ২ মিটার (৬ ফু ৭ ইঞ্চি) লম্বা।

ভাস্কর্যটিতে যে মহিলারা রয়েছেন তারা হলেন (বাম থেকে ডানে):

* তে তাই টোকেরাউ-এর মেরি মাঙ্গাকাহিয়া, যিনি মহিলাদের ভোটাধিকারের জন্য তে কোটাহিতাঙ্গা (মাওরি সংসদ) এর কাছে গিয়েছিলেন
* অকল্যান্ড উইমেন্স ক্রিশ্চিয়ান টেম্পারেন্স ইউনিয়নের অ্যামি ডালডি
* কেট শেপার্ড
* অ্যাডা ওয়েলস, মেয়েদের শিক্ষার জন্য একজন প্রচারক
* হ্যারিয়েট মরিসন, ডুনেডিন থেকে কর্মজীবী ​​মহিলাদের জন্য একজন আইনজীবী
* হেলেন নিকোল, একজন মহিলা ভোটাধিকার প্রচারক যিনি ডুনেডিনে বাস করতেন

নারীদের একটি দলকে একটি কাঠের গাড়িতে করে সংসদে নারীদের ভোটাধিকারের জন্য তাদের আবেদন বহন করে দেখানো হয়েছে।

১৯৯৩ সালের ১৯ সেপ্টেম্বর নিউজিল্যান্ডের গভর্নর-জেনারেল ডেম ক্যাথরিন টিজার্ড নিউজিল্যান্ডে মহিলাদের ভোটাধিকারের ১০০ তম বার্ষিকীতে স্মৃতিসৌধটি উন্মোচন করেছিলেন। স্মৃতিসৌধের ভিতরে ১৯৯৩ সালে সংবাদ নিবন্ধ এবং মহিলাদের জীবন সম্পর্কিত তথ্য সম্বলিত একটি টাইম ক্যাপসুল স্থাপন করা হয়েছিল।

তথ্যসূত্র
---------

1. ↑  "The Kate Sheppard Memorial, Oxford Terrace"। Christchurch City Libraries। সংগ্রহের তারিখ ১০ মার্চ ২০১৬।
2. ↑  Stephens, Simone (১৯৯৭)। "Public Art in Central Christchurch" (পিডিএফ)। The Robert McDougall Art Gallery। সংগ্রহের তারিখ ১০ মার্চ ২০১৬।
১৯৯৯ সালে মিশেলম্যান
**কেট মিশেলম্যান** (জন্ম ৪ঠা আগস্ট, ১৯৪২) হলেন একজন আমেরিকান রাজনৈতিক কর্মী । তিনি মার্কিন যুক্তরাষ্ট্রের গর্ভপাত অধিকার আন্দোলনে তাঁর কাজের জন্য সর্বাধিক পরিচিত, বিশেষ করে নারল প্রো-চয়েস আমেরিকার দীর্ঘকালীন প্রেসিডেন্ট হিসেবে তাঁর পরিচিতি অধিক।

কর্মজীবন
--------

১৯৮৫ থেকে ২০০৪ সাল পর্যন্ত, মার্কিন যুক্তরাষ্ট্রের একটি প্রধান গর্ভপাত অধিকার প্রবক্তা সংগঠন নারল- এর সভাপতি হিসেবে মিশেলম্যান দায়িত্ব পালন করেন।

নারল থেকে তাঁর প্রস্থানের পর, তিনি একজন রাজনৈতিক পরামর্শদাতা হিসাবে কাজ করেছিলেন এবং ২০০৬ সালে হাডসন স্ট্রিট প্রেস থেকে তাঁর স্মৃতিকথা, *উইথ লিবার্টি অ্যান্ড জাস্টিস ফর অল: এ লাইফ স্পেন্ট প্রোটেক্টিং দ্য রাইট টু চুজ* প্রকাশ করেন।  তিনি সুপ্রিম কোর্টের বিচারপতি স্যামুয়েল আলিটো এবং ক্লারেন্স থমাসের নিশ্চিতকরণ শুনানিতে তাঁদের বিরুদ্ধেও সাক্ষ্য দিয়েছেন।  ২০০৩ সালে, মিশেলম্যানকে "পেনসিলভানিয়ার সবচেয়ে রাজনৈতিকভাবে ক্ষমতাপ্রাপ্ত মহিলাদের" পলিটিক্সপিএ তালিকায় নাম দেওয়া হয়েছিল। 

২০১২ সালে, তাঁকে এবং ক্যারল ট্রেসিকে *উইমেনভোটপিএ*-এর সহ-সভাপতি হিসেবে নির্বাচিত করা হয়েছিল। এটি ছিল একটি নির্দলীয় রাজনৈতিক প্রচারাভিযান যেটি পেনসিলভানিয়া রাজ্যে নারী ভোটারদের উপস্থিতি বাড়ানোর উপর দৃষ্টি নিবদ্ধ করেছিল এবং প্রতিটি নির্বাচনে নারীর স্বাস্থ্য, অর্থনৈতিক নিরাপত্তা এবং ব্যক্তিগত নিরাপত্তা ঝুঁকির মধ্যে রয়েছে এই ধারণাটিকে এগিয়ে নিয়ে গেছে।[]

ব্যক্তিগত জীবন
--------------

মিশেলম্যান বিবাহিত এবং তাঁর বেশ কয়েকটি সন্তান আছে। ২০০২ সালে একটি ঘোড়ায় চড়ার দুর্ঘটনায় তাঁর এক মেয়ে পক্ষাঘাতগ্রস্ত হয়ে পড়ে।  এছাড়াও তাঁর স্বামী পারকিনসন্স রোগে আক্রান্ত ছিলেন, তাঁদের যত্ন নেওয়ার জন্য তিনি রাজনৈতিক পরামর্শদাতা হিসাবে নিজের কর্মজীবন ত্যাগ করেছিলেন।  তাঁদের স্বাস্থ্য বীমা নিয়ে সমস্যার কারণে, তাঁর পরিবার হাসপাতালের বড় বিলের মুখোমুখি হয়েছিল, বিশেষ করে যখন তাঁর স্বামী পড়ে যান এবং তাঁর নিতম্ব ভেঙে যায়। মিশেলম্যান বলেছিলেন যে তাঁদের ক্রমবর্ধমান স্বাস্থ্যসেবা বিলের কারণে, তাঁর পরিবার "আক্ষরিক অর্থে মধ্যবিত্ত জীবন থেকে কিছুই না থাকার জীবনে নেমে গেছে।"  তাঁর স্বামীর জীবন দায়ী বিলের মোট খরচ হয় প্রতি মাসে $৯,০০০। মিশেলম্যান তাঁর মেয়ের স্বাস্থ্যের যত্নের খরচ মেটাতে সাহায্য করার জন্য নিজের আইআরএ (ব্যক্তিগত অবসর অ্যাকাউন্ট) বিক্রি করতে বাধ্য হয়েছিলেন।

তথ্যসূত্র
---------

1. 1 2  "Kate Michelman, The Public Face Of a Woman's Right to Privacy"। *The Washington Post*। জানুয়ারি ১২, ২০০৬। পৃষ্ঠা C01।
2. ↑  "Pennsylvania's Most Politically Powerful Women"। *PoliticsPA*। The Publius Group। ২০০১। ফেব্রুয়ারি ৯, ২০০৪ তারিখে মূল থেকে আর্কাইভ করা।
3. 1 2 3  "Kate Michelman's Blog"। Kate Michelman's Official Website। ফেব্রুয়ারি ৮, ২০১১ তারিখে মূল থেকে আর্কাইভ করা। সংগ্রহের তারিখ জানুয়ারি ২৭, ২০১১।
4. ↑  "Famed Feminist Faces Medical Tragedies"। National Public Radio। এপ্রিল ১৮, ২০০৯। সংগ্রহের তারিখ ২০০৯-০৪-২১।

বহিঃসংযোগ
---------

* সি-এসপিএএন-তে উপস্থিতি

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
| অন্যান্য | 
* ফ্যাসিটেড অ্যাপ্লিকেশন অফ সাবজেক্ট টার্মিনোলজি
* সোশ্যাল নেটওয়ার্ক অ্যান্ড আর্কাইভাল কনটেক্সট

 |
পশতু ভাষার চলচ্চিত্র বিক্রি করার দোকান
**পশতু সিনেমা** (পশতু: **د پښتو سينما**), যা সাধারণভাবে **পলিউড** (পশতু: **پالېوډ**) নামে পরিচিত, মূলত পশতু ভাষায় নির্মিত চলচ্চিত্র শিল্পকে নির্দেশ করে। পশতু সিনেমা বা পলিউড মূলত পেশোয়ার, খাইবার পাখতুনখাওয়াসহ পাকিস্তানের অন্য রাজ্যগুলোতে এটি ব্যাপক জনপ্রিয়তা লাভ করেছে।

উৎপত্তি
-------

*ইউসুফ খান শের বানো* ছিল পাকিস্তানে পশতু ভাষায় নির্মিত প্রথম চলচ্চিত্র, যা ১৯৭০ সালের ১ ডিসেম্বর প্রেক্ষাগৃহে মুক্তি পায়। আজিজ তাবাসসুম ছিলেন এটির পরিচালক। এ চলচ্চিত্রে তারকা হিসেবে ইয়াসমিন খান ও বদর মুনির অভিষিক্ত হন। গল্পটি পশতু লোককাহিনী *ইউসুফ খান এবং শের বানো*র উপর ভিত্তি করে নির্মিত হয়েছে এবং টানা ৫০ সপ্তাহ এটি পেশোয়ারের প্রথম অবস্থান ধরে রেখেছিল।

আফগানিস্তানে চলচ্চিত্র মুক্তি
-----------------------------

২০০১ সাল থেকে আফগানিস্তানে পশতু চলচ্চিত্রগুলি মুক্তি পেতে শুরু করে। মুক্তি পাওয়ার পর থেকে আফগানিস্তানে পলিউড ব্যাপক জনপ্রিয়তা অর্জন করে।

রেনেসাঁ
-------

২০১৫ সালে, সানোবের কায়সার নির্মিত চলচ্চিত্র *সারতেজ বদমাশ* কাবুলের দুটি সিনেমা হলে এবং*পাখতুন পে দুবাই* দুবাইয়ের পাশাপাশি কাবুলে মুক্তি পেয়েছিল। ২০১৩ সালে প্রথম উচ্চ ডেফিনেশনের (এইচ ডি) পশতু ছবি জামা আরমান মুক্তি পেয়েছিল। এর ৩৫ বছর পরে, ২০১৫ সালে পশতু ফিল্ম ইন্ডাস্ট্রি সাতটি নতুন সিনেমা প্রকাশ করেছিল। আর এভাবেই এটি ফিল্ম প্রযোজনার পূর্ববর্তী সমস্ত রেকর্ড ভেঙে দেয়। সবগুলো ছবি পেশোয়ার, মিংগোড়া, মর্দান, কোহাত এবং এমনকি করাচী শহরের কয়েকটি প্রেক্ষাগৃহে প্রদর্শিত হয়েছিল। *মা ছেরা গারিব সারা* *সর-তেজা বদমাশ*, *দাগ*, *মইন খো লেওয়ানি ভি*, *খানদানি বদমাশ*, *পাখতুন পা দুবাই কে* এবং *আই লাভ ইউ টু* চলচ্চিত্রগুলিও মুক্তি পেয়েছিল। এর মধ্যে পেশোয়ারের শামা নামক চলচ্চিত্রটি বেশ জনপ্রিয় হয়েছিল। শুধু তাই-ই নয় রেহাম খান নির্মিত চলচ্চিত্র *জানান* এর চিত্রনাট্যের জন্য বিভিন্ন পুরস্কার জিতেছে।

চলচ্চিত্রসমূহ
-------------

মূল নিবন্ধ: পশতু ভাষার চলচ্চিত্রের তালিকা

তথ্যসূত্র
---------

1. ↑  "Bombs, boredom threaten Pakistan's "Pashto" song-and-dance cinema"। *Dawn*। সংগ্রহের তারিখ ২ জুন ২০১৩।
2. ↑  "Pakistan Film History"। *Pakistan Film Magazine*। mazhar.dk। এপ্রিল ২১, ২০১০ তারিখে মূল থেকে আর্কাইভ করা। সংগ্রহের তারিখ ২০১০-০৫-২৯। This inaugural Pashto film completed more than 50 weeks in one cinema of Peshawar
3. ↑  Lodhi, Adnan (২০১৫-০৭-২১)। "Pakistani Pashto film makes a mark in Kabul"। *The Express Tribune*। সংগ্রহের তারিখ ২০১৫-০৭-৩১।
4. ↑  "Release of seven new Pashto films this Eid"। *The Express Tribune*। ২০১৫-০৭-১৭। সংগ্রহের তারিখ ২০১৫-০৭-৩১।
5. ↑  Today, Pakistan (২০১৫-০৭-১০)। "Cinema targeted by militants reopens after a year"। *Pakistan Today*। সংগ্রহের তারিখ ২০১৫-০৭-৩১।
6. ↑  Desk, Entertainment (২০১৫-০৭-২৩)। "Cinema's new darling: Armeena Khan says Bin Roye is a giant leap for Pakistan"। *DAWN.COM*। সংগ্রহের তারিখ ২০১৫-০৭-৩১।

বহিঃসংযোগ
---------

* ইন্টারনেট মুভি ডাটাবেজে পশতু সিনেমা  ওয়েব্যাক মেশিনে আর্কাইভকৃত ৩ জানুয়ারি ২০০৯ তারিখে
**এজেকুয়েল ওস্ভাল্ডো মাদের্না** (জন্ম ১লা অক্টোবর, ১৯৮৬ আর্জেন্টিনার বুয়েনোস আইরেস প্রদেশের লা প্লাতায়) লাইট হেভিওয়েট বিভাগের একজন মুষ্টিযোদ্ধা। তিনি পুরুষদের মিডলওয়েট বিভাগে আর্জেন্টিনার একজন প্রাক্তন অলিম্পিয়ান।

অপেশাদার কর্মজীবন
-----------------

২০০৬ সালের দক্ষিণ আমেরিকান গেমসে তিনি আলফন্সো ব্ল্যাঙ্কোর কাছে ৭:৯ ফলে হেরে ব্রোঞ্জ পদক জেতেন। দ্বিতীয় অলিম্পিক যোগ্যতাঅর্জনকারী টুর্নামেন্টে তিনি ক্ল্যারেন্স জোসেফ সহ তিনজন প্রতিযোগীকে পরাস্ত করার পর আরেক যোগ্যতা অর্জনকারী শন এস্ত্রাদার কাছে পরাজিত হলেও, অলিম্পিকে অংশগ্রহণের যোগ্যতাঅর্জন করেন। তবে, বেইজিং-এ প্রথম রাউন্ডেই এস্ত্রাদার সাথে পুনরায় লড়াইতে আবার পরাজিত হন।

পেশাদার কর্মজীবন
----------------

৬ই ডিসেম্বর, ২০০৮-এ মাদের্না পেশাদার মঞ্চে অভিষেকেই অভিজ্ঞ গুইলের্মো পাবলো আর্মানিকে পরাজিত করেন।

পাদটিকা
-------

1. ↑
2. ↑
3. ↑  "সংরক্ষণাগারভুক্ত অনুলিপি"। ২৯ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০১০।

বহিঃসংযোগ
---------

* দ্বিতীয় অলিম্পিক যোগ্যতাঅর্জনকারী টুর্নামেন্ট
* বক্সরেক ডট কম ওয়েবসাইটে এজেকুয়েল মাদের্না-এর পেশাদার মুষ্টিযুদ্ধ রেকর্ড
এমন একটি বাস্তব মানবিশিষ্ট - ফাংশন f যা [*a*, *b*] বদ্ধ ব্যবধিতে অবিচ্ছিন্ন , (*a*, *b*) মুক্ত ব্যবধিতে অন্তরীকরণযোগ্য এবং তাহলে (*a*, *b*) মুক্ত ব্যবধিতে একটি সংখ্যা c আছে, যার জন্য {\displaystyle (a,b)} ব্যবধিতে প্রান্তবিন্দুদ্বয় যোগ করে প্রাপ্ত ছেদক {\displaystyle [a,b]} ব্যবধিতে {\displaystyle c} বিন্দুতে অঙ্কিত স্পর্শকের সমান্তরাল হবে ।
{\displaystyle f'(c)={\frac {f(b)-f(a)}{b-a}}.}
**গণিতে**, **গড় মান উপপাদ্য** মোটামুটিভাবে বলে যে, একটি প্রদত্ত রেখার দুটি প্রান্তবিন্দুর মধ্যে , অন্তত একটি বিন্দু আছে যেখানে রেখাটির উপর অঙ্কিত স্পর্শক, রেখাটির প্রান্তবিন্দুদ্বয় দিয়ে গমনকারী ছেদকের সমান্তরাল হবে। এটি বাস্তব বিশ্লেষণের সবচেয়ে গুরুত্বপূর্ণ ফলাফলসমূহের একটি । এই উপপাদ্যটি ব্যবধি বিন্দুতে অন্তরজ সম্পর্কে স্থানীয় অনুমান থেকে শুরু করে একটি বিরতির উপর একটি ফাংশন সম্পর্কে বিবৃতি প্রমাণ করতে ব্যবহৃত হয়।

নিখূঁতভাবে বলতে গেলে উপপাদ্যটি বলে যে, যদি ফাংশন f [*a*, *b*] বদ্ধ ব্যবধিতে অবিচ্ছিন্ন , (*a*, *b*) মুক্ত ব্যবধিতে অন্তরীকরণযোগ্য, তাহলে (*a*, *b*) মুক্ত ব্যবধিতে একটি সংখ্যা c আছে; যার জন্য {\displaystyle (a,b)} ব্যবধিতে {\displaystyle (a,f(a))} and {\displaystyle (b,f(b))} প্রান্তবিন্দুদ্বয় যোগ করে প্রাপ্ত ছেদক {\displaystyle [a,b]} ব্যবধিতে {\displaystyle c} বিন্দুতে অঙ্কিত স্পর্শক রেখার সমান্তরাল হবে , এটিকে লেখা যায়:

{\displaystyle f'(c)={\frac {f(b)-f(a)}{b-a}}}

ইতিহাস
------

এই উপপাদ্যের একটি বিশেষ ঘটনা প্রথম গোবিন্দস্বমী ও ভাস্কর দ্বিতীয়ের উপর মন্তব্য করতে গিয়ে ভারতের *কেরালা স্কুল অব অ্যাস্ট্রোনমি অ্যান্ড ম্যাথমেটিক্সের* পরমেশ্বর (১৩৭০–১৪৬০) কর্তৃক বর্ণিত হয়েছিল।  ১৬৯১ সালে মাইকেল রুলে উপপাদ্যটির একটি সীমাবদ্ধ রূপ প্রমাণ করেন; ফলাফলস্বরুপ যা এখন **রুলে'র উপপাদ্য** নামে পরিচিত এবং ক্যালকুলাসের কৌশল ছাড়া শুধুমাত্র বহুপদীদের জন্য তিনি উপপাদ্যটি প্রমাণ করেছিলেন। এর আধুনিক রূপে *গড় মান উপপাদ্যটি* ১৮২৩ সালে ওগুস্তাঁ লুই কোশি দ্বারা বর্ণিত এবং প্রমাণিত হয়। তখন থেকেই এই উপপাদ্যের বিভিন্ন প্রকরণ প্রমাণিত হয়েছে। 

{\displaystyle (f(b)-f(a))g'(c)=(g(b)-g(a))f'(c).}

আরও দেখুন
---------

* নিউমার্ক-বিটা পদ্ধতি
* গড় মান উপপাদ (বিভক্ত পার্থক্য)
* রেসট্র্যাক নীতি
* স্টোলারস্কি গড়

তথ্যসূত্র
---------

1. ↑  J. J. O'Connor and E. F. Robertson (2000). Paramesvara  ওয়েব্যাক মেশিনে আর্কাইভকৃত ২ এপ্রিল ২০১৫ তারিখে, *MacTutor History of Mathematics archive*.
2. ↑  Ádám Besenyei। "Historical development of the mean value theorem" (পিডিএফ)। ৩০ অক্টোবর ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৪ মার্চ ২০২১।
3. ↑  Lozada-Cruz, German (২০২০-১০-০২)। "Some variants of Cauchy's mean value theorem" (ইংরেজি ভাষায়): 1155–1163। আইএসএসএন 0020-739X। ডিওআই:10.1080/0020739X.2019.1703150।
4. ↑  Sahoo, Prasanna. (১৯৯৮)। *Mean value theorems and functional equations*। Riedel, T. (Thomas), 1962-। World Scientific। আইএসবিএন 981-02-3544-5। ওসিএলসি 40951137।

বহিঃসংযোগ
---------

 \* প্ল্যানেট ম্যাথ: গড়-মান উপপাদ্য  ওয়েব্যাক মেশিনে আর্কাইভকৃত ১৮ নভেম্বর ২০০৯ তারিখে

* এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Mean value theorem"।
* এরিক ডব্লিউ. ওয়াইস্টাইন সম্পাদিত ম্যাথওয়ার্ল্ড থেকে "Cauchy's Mean-Value Theorem"।
* খান একাডেমিতে "গড় মান উপপাদ্য: অন্তর্নিহিত মূল্যের উপপাদ্য" behind
**ফর্শি পাজামা** (উর্দু:فرشی پائجامہ, হিন্দি:फ़र्शी पजामा) হলো একটি মহিলাদের পোশাক যা বিংশ শতাব্দীর শুরুর দিকে অযোধের মুসলিম আদালতে রাজকীয়রা এবং উত্তরপ্রদেশের বিশেষ সুবিধাপ্রাপ্ত শ্রেণীর মহিলারা পরিধান করত (পূর্বে উত্তর ভারতের আগ্রা ও অযোধের সংযুক্ত প্রদেশ)। ব্রিটিশ অভিজাত নারীদের দ্বারা পরিধান করা প্রবাহিত গাউনের পরে মডেল করা হয়েছে। সম্পূর্ণ পোশাকটি তিনটি মৌলিক অংশ নিয়ে গঠিত - কুর্তা বা একটি লম্বা শার্ট, দুপাট্টা বা লং স্টোল (প্রথাগত ভারতীয় পোশাকের একটি অপরিহার্য অংশ যা মাথা ও বুক ঢেকে রাখে), এবং তৃতীয় এবং সবচেয়ে গুরুত্বপূর্ণ, ফারশি পায়জামা, যা একটি প্রবাহিত দুই পায়ের স্কার্ট যা ড্রয়স্ট্রিং দ্বারা আটকে থাকে। এটি সোজা গোড়ালিতে পড়ে যেখান থেকে এটি মেঝেতে প্রচুর পরিমাণে প্রবাহিত হতে শুরু করে। এই যুগে ফর্শি পায়জামাকে প্রায়ই ফারশি ঘরারা বলা হয়, এটি বিংশ শতাব্দীর মাঝামাঝি আগে ব্যবহৃত হয়নি এবং এটি একটি বিকৃতি হিসেবে বিবেচিত হয়। ঘারার সাথে ফর্শি পাজামার মিলের কারণে বিভ্রান্তি হয়েছে বলে জানা গেছে।

ফর্শি মানে মেঝের সাথে যুক্ত (উদাহরণস্বরূপ *ফারশি বৈঠক* যা মেঝেতে বসার সাথে যুক্ত)। পায়জামা শব্দের সাথে মিলিত হলে, এই শব্দটি বিকশিত হয় একটি নীচের পরিধানের পোশাক যা মেঝেতে উদারভাবে পড়ে এবং হাঁটার সময় পায়ে হেঁটে যায়। বাস্তবে, হাঁটার সময়, একজন বিশেষজ্ঞ পরিধানকারী পোশাকটি যত্ন সহকারে টেনে ধরে এবং অতিরিক্ত ফ্লেয়িং ট্রেইলটি ভাঁজ করে এবং তার বাম হাতে ধরে রাখে, ডানটি মুক্ত রাখে। সোনার কাজ (সূচিকর্ম) এবং স্টার্লিং সিলভার তারের সুতো (কারচব/জরি/জারদোজি ইত্যাদি) ব্যবহার করে সূচিকর্ম করা দামি কাপড়ের (ঐতিহাসিকভাবে ৯-১৫ গজ) বড় পরিমাণে (ঐতিহাসিকভাবে, কারচোব/জরি/জারদোজি ইত্যাদি) একটি ফরশি ঘরার প্রধানত জাঁকজমককে প্রতিফলিত করে। সেই যুগের সম্ভ্রান্ত ও শাসকদের বাড়াবাড়ি।

বিভিন্ন যুগ ফ্যাশন এবং পোশাকের কাটে পরিবর্তন এনেছে। এই বৈচিত্রগুলিও এক রাজ্যের দরবার থেকে অন্য রাজ্যের উপর নির্ভরশীল ছিল।

ছোট-দৈর্ঘ্যের সংস্করণগুলি এখনও রয়েছে, তবে খুব কমই, ভারত ও পাকিস্তানের বিবাহের সময় মহিলারা বিগত কমনীয়তা পুনরায় তৈরি করতে পরিধান করে।

*উমরাও জান* (১৯৮১) এবং *শতরঞ্জ কে খিলারি* (১৯৭৭) এর মতো মুভিগুলি যেগুলি ১৯ শতকের লখনউয়ের মুসলিম সংস্কৃতিকে চিত্রিত করে তাতে দেখা যায় সম্ভ্রান্ত মহিলা এবং রাজকীয় গণিকাদের ফর্শি পাজামা পরা।

তথ্যসূত্র
---------

1. ↑  "Archived copy"। ২০০৮-০৯-১৪ তারিখে মূল থেকে আর্কাইভ করা। সংগ্রহের তারিখ ২০০৮-০৭-১৩।
'*গড় দ'ল **বা*** **গড় দৌল** শোণিতপুর জেলায় অবস্থিত ভারতীয় পুরাতত্ত্ব বিভাগের সংরক্ষিত স্থান। এটি আসামের রাজ্যিক সংরক্ষিত স্মৃতিচিহ্নের অন্যতম। এটি তেজপুর থেকে প্রায় ৭ কি.মি. দূরে তরাজান কুমারগাঁওয়ে অবস্থিত। গড় দ'লের ভারতীয় পুরাতত্ত্ব অনুসন্ধান বিভাগ প্রদান করা নম্বর হ'ল S-AS-95। এর আয়তন প্রায় ২৫০x২৫০ বর্গ মিটার। এখানে ইটের দুসারি গাঁথুনি পাওয়া গিয়েছে যাকে কোনো মন্দিরের বেদী বলে অনুমান করা হয়। এর ধ্বংসাবশেষ খ্রীষ্টীয় সপ্তম এবং অষ্টম শতকের। 

গড় দৌলের প্রবেশদ্বার
হিন্দুশাস্ত্র মতে, এই স্থান রাজা বাণাসুর তাঁর কন্যা ঊষাকে রাখতে তৈরি করেছিলেন। ঊষা তাঁর শৈশব এখানেই অতিবাহিত করেছিলেন।

গড় দৌলের ধ্বংসাবশেষ বহু পরিমাণে এখনও আবিষ্কৃত হয়নি। আসামের পুরাতত্ত্ব অনুসন্ধান বিভাগ এই ধ্বংসাবশেষ উদ্ধার এবং সংরক্ষণের জন্য কাজ করছে সাথে একে পর্যটন ক্ষেত্র হিসাবে গড়ে তুলতে একটি উদ্যান নির্মাণও করিয়েছে।

তথ্যসূত্র
---------

1. ↑  "Protected Monuments in Assam"। Archaeological Survey of India। ২৯ অক্টোবর ২০১৩ তারিখে মূল থেকে আর্কাইভ করা। সংগ্রহের তারিখ ৫ অক্টোবর ২০১৩।

বহিঃসংযোগ
---------


উইকিমিডিয়া কমন্সে **গড় দ'ল** সংক্রান্ত মিডিয়া রয়েছে।
***নীলাঞ্জনা*** অর্ক সিনহা পরিচালিত ২০২০ সালের একটি ভারতীয় বাংলা চলচ্চিত্র। চলচ্চিত্রটি নচিকেতার বিখ্যাত গানের উপর ভিত্তি করে নির্মিত।

কাহিনী
------

একটি চাকুরিতা মহিলা এই গল্পের কেন্দ্রবিন্দু। তাকে ঘিরেই এগিয়েছে গল্প। নাম নীলাঞ্জনা। মেয়ে অঞ্জনাকে নিয়ে তার সংসার। সিঙ্গল মাদার নীলাঞ্জনা বড় অফিসের উঁচু পদে কর্মরত। কাজের চাপের মেয়ের জন্মদিনের দিন তার বাড়ি ফিরতে দেরি হয়। কথা রাখতে পারে না নীলাঞ্জনা। তাড়াতাড়ি ফেরা তার হয় না। কাজ গুছিয়ে ফেরার সময়ও এক আজব সমস্যার মুখোমুখি হয় সে। গল্পের মোড় ঘোরে এখানেই।

মেয়ের জন্য জন্মদিনের গিফট নিয়ে বাড়ি ফেরার জন্য যখন তোড়জোড় শুরু করে সে, দেখে গাড়িটা গন্ডগোল করছে। তার সমস্যা দেখে এগিয়ে আসে এক নিরাপত্তারক্ষী। কিন্তু সে অপরিচিত। নীলাঞ্জনা তাকে দেখেনি কখনও। সে জানায়, সেদিন নাকি তারও জন্মদিন। নীলাঞ্জনাকে অদ্ভুত প্রস্তাব দেয়। বলে সে যখন কেক কাটবে, নীলাঞ্জনা যেন তার পাশে থাকে। অপরিচিত ব্যক্তির আবদারকে পাত্তা দেয় না নীলাঞ্জনা। বাড়ি ফেরার জন্য ট্যাক্সির বন্দোবস্ত করতে চেষ্টা করে সে। এরই মধ্যে আচমকা পার্কিং লটের বাতি নিভে যায়। ফাঁকা, অন্ধকার পার্কিং লটে প্রতিধ্বনিত হতে থাকে একটাই বাক্য- ‘হ্যাপি বার্থডে টু মি’।

অভিনয়ে
-------

* প্রিয়াঙ্কা সরকার - নীলাঞ্জনা
* মৈনাক ব্যানার্জী
* জয় মুখার্জী
* অর্ক সিনহা
* সঞ্জয় চক্রবর্তী
* সত্য নারায়ণ আগরওয়ালা
* অনিন্দ্য সরকার
* কমলেশ দাস
* অরিন্দল বাগচী
* সঞ্চারী রায়
* যশধারা বিশ্বাস

তথ্যসূত্র
---------

1. ↑  "Priyanka Sarkar's next film to release on Friday"। timesofindia। সংগ্রহের তারিখ ২২ নভেম্বর ২০২০।
2. ↑  "Watch: Nilanjana released online for free streaming"। dhakatribune। সংগ্রহের তারিখ ২২ নভেম্বর ২০২০।
**ফল আউট বয়** একটি মার্কিন গানের ব্যান্ড। অত্যন্ত জনপ্রিয় রক গানের এই দল গান গেয়ে তাদের জনপ্রিয়তা ধরে রেখেছে।

ইতিহাস
------

২০০১ সালে আমেরিকায় ফল আউট বয়ের জন্ম হয়। পিট ওয়েন্টজ ও জো ট্রোমান ছিলেন দলটির দুই প্রতিষ্ঠাতা সদস্য। তাঁরা আগেও বেশ কিছু হার্ডকোর পাঙ্ক দলে বাজিয়েছেন। পরবর্তী সময়ে ট্রোমান একটি স্থানীয় বইয়ের দোকানে প্যাট্রিক স্টাম্পের সঙ্গে পরিচিত হন। স্টাম্প তাঁদের সঙ্গে ড্রামস বাজানোর আগ্রহ প্রকাশ করেন। তবে পরবর্তী সময়ে স্টাম্পের অসাধারণ গানের গলা শুনে তাঁকে আর ড্রামার হিসেবে না নিয়ে ভোকাল হিসেবেই নেওয়া হয়। ড্রামার হিসেবে প্রথমে বেন রোজ যোগ দেন। তিনি কিছুদিন পর দল ত্যাগ করেন। তাঁর স্থলে অ্যান্ডি হার্লি যোগ দেন। এই চারজন এখন পর্যন্ত একসঙ্গে আছেন।

ফল আউট বয়
----------

দলটি তাদের প্রথম দুটি কনসার্ট করে কোনো নাম ছাড়াই। দ্বিতীয় কনসার্টের শেষে তারা দর্শকদের কাছ থেকে তাদের দলের নাম কী হতে পারে, তা জানতে চায়। তখন দর্শকদের মধ্য থেকে একজন ‘ফল আউট বয়’ নামটি প্রস্তাব করেন। ফল আউট বয় হলো ‘দ্য সিম্পসন্স’ নামক অ্যানিমেশন সিরিজের একটি চরিত্রের নাম। ২০০২ সালে দলটি তাদের প্রথম ডেমো নিজেরাই বের করে। একই বছর ২৮ মে তারা প্রজেক্ট রকেট নামক আরেক দলের সঙ্গে যৌথ ইপি বের করে। আপরাইজিং রেকর্ডস থেকে তা বের হয়।

সাফল্য
------

ফল আউট বয় তাদের সাফল্য দেখা শুরু করে ২০০৫ সালের অ্যালবাম ফ্রম আন্ডার দ্য কর্ক ট্রি বের হওয়ার পর থেকে। এটা ছিল তাদের দ্বিতীয় অ্যালবাম। ২০০৩ সালে বের হওয়া তাদের প্রথম অ্যালবাম টেক দিস টু ইয়োর গ্রেভ-এর পরবর্তী অংশ হিসেবে দ্বিতীয় অ্যালবামটি বের হয়েছিল। দ্বিতীয় অ্যালবামটি অনেক পুরস্কার জয় করে ডাবল প্লাটিনাম হিসেবে স্বীকৃত হয়। শুধু আমেরিকাতেই ওই অ্যালবাম ২ দশমিক ৭ মিলিয়ন কপির বেশি বিক্রি হয়েছিল। এর পর থেকে দলটিকে আর পেছনে ফিরে তাকাতে হয়নি। একে একে পাঁচটি সফল অ্যালবাম বের করে তারা শ্রোতাদের মনে স্থায়ী আসন করে নেয়; যদিও তাদের কার্যক্রম ২০১০-১২ পর্যন্ত স্থগিত ছিল, তারা ২০১৩ সালে নতুন অ্যালবাম নিয়ে প্রত্যাবর্তন করেছে।

সদস্যরা
-------

* প্যাট্রিক স্টাম্প—লিড ভোকালস (২০০১-বর্তমান), গিটারস (২০০৩-বর্তমান)
* পিট ওয়েন্টজ—বেজ, ব্যাকিং ভোকালস (২০০১-বর্তমান)
* জো ট্রোমান—গিটার, ব্যাকিং ভোকালস (২০০১-বর্তমান)
* অ্যান্ডি হার্লি—ড্রামস, পারকাশন (২০০৩-বর্তমান)

অ্যালবাম
--------

* টেক দিস টু ইয়োর গ্রেভ (২০০৩)
* ফ্রম আন্ডার দ্য কর্ক ট্রি (২০০৫)
* ইনফিনিটি অন হাই (২০০৭)
* ফোলি আ ডুক্স (২০০৮)
* সেভ রক অ্যান্ড রোল (২০১৩)

তথ্যসূত্র
---------

1. ↑
2. ↑
3. ↑
4. 1 2 3 4  *ফল আউট বয়[*স্থায়ীভাবে অকার্যকর সংযোগ*]*,দৈনিক প্রথম আলো। ঢাকা থেকে প্রকাশের তারিখ: ১৩-০৬-২০১৩ খ্রিস্টাব্দ।

বহিঃসংযোগ
---------

 উইকিমিডিয়া কমন্সে ফল আউট বয় সম্পর্কিত মিডিয়া দেখুন।

* অফিসিয়াল ওয়েবসাইট
* Patrick Stump official website
**নিল ক্রিস্টোফার ম্যাকগারিল** (জন্ম: ১২ জুলাই, ১৯৭২) গায়ানার ডেমেরারা এলাকার জর্জটাউনে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ‘নিলম্যান’ ডাকনামে পরিচিত **নিল ম্যাকগারিল** দলে মূলতঃ স্লো লেফট আর্ম বোলার হিসেবে অংশগ্রহণ করতেন। পাশাপাশি ডানহাতে নিচের সারিতে ব্যাটিংয়ে নামতেন। ঘরোয়া ক্রিকেটে গায়ানার প্রতিনিধিত্ব করেন।

খেলোয়াড়ী জীবন
---------------

ওয়েস্ট ইন্ডিজের ঘরোয়া ক্রিকেটে নিয়মিত অধিনায়ক কার্ল হুপার ও শিবনারায়ণ চন্দরপলের আন্তর্জাতিক ক্রিকেট অঙ্গনে ব্যস্ততার দরুন গায়ানা দলকে নেতৃত্ব দিয়েছেন তিনি।

২০০১ সালে চার টেস্টে অংশ নিয়ে ১৭ উইকেট দখল করেন। এছাড়াও একদিনের আন্তর্জাতিকে ১৭টি ওডিআইয়ে অংশ নেন। ২০০১-০২ মৌসুমে শ্রীলঙ্কার ক্যান্ডিতে তিনি তার সর্বশেষ আন্তর্জাতিকে দলের প্রতিনিধিত্ব করেন। কিন্তু ২০০১ সাল থেকে ওয়েস্ট ইন্ডিজ ক্রিকেট বোর্ড কর্তৃক ধারাবাহিকভাবে প্রত্যাখ্যাত হবার ফলে তিনি মার্কিন যুক্তরাষ্ট্র জাতীয় ক্রিকেট দলে স্থানান্তরিত হন। এরফলে ২০১১ সালে বিশ্ব ক্রিকেট লীগ তৃতীয় বিভাগে খেলার সুযোগ পান তিনি।

তথ্যসূত্র
---------

1. ↑  [McGarrell switches to the USA national cricket team ]

বহিঃসংযোগ
---------

* ইএসপিএনক্রিকইনফোতে নিল ম্যাকগারিল উইকিউপাত্তে এটি সম্পাদনা করুন (ইংরেজি)